**Lőrinc-Kertváros Polgárőr Csoport és Önkéntes Tűzoltó Egyesület**

**Tel.: 0630-555-1866, 0630-494-5905, 06 70 3329658**

**Bankszámlaszám: OTP 11718000-20424497**

**lkpcs18@gmail.com** **1188 Budapest Határ utca 101/b** [**www.lkpcs.hu**](http://www.lkpcs.hu)

**Jegyzőkönyv**

**Lőrinc-Kertváros Polgárőr Csoport és Önkéntes Tűzoltó Egyesület**

**megtartott közgyűléséről**

A taggyűlés 2016. április 02-án, Budapest XVIII. kerület Kandó téri általános iskola könyvtárában került megtartásra.

Székely László elnök 09 óra 15 perckor megnyitja a taggyűlést, üdvözöli a megjelenteket. Megállapítja, hogy a taggyűlésen 13 fő jelent meg, akik teljes szavazati joggal rendelkeznek­. Az egyesület taglétszám 22 fő a megjelent szavazati joggal rendelkezők az összes szavazati joggal (22) rendelkező 59 %-a, így a taggyűlés határozatképes.

A tagság 13 igen szavazattal megszavazta jegyzőkönyv vezetőnek Dobos Gábort.

Jegyzőkönyv hitelesítőinek Felvinczi Károlyt és Bencsik Rudolfot választotta a tagság.

Székely László elnök előterjesztette a következő napirendi pontokat.

I. Napirend előtt: a kerület új rendőrkapitányának bemutatása, bemutatkozása

II. Pénzügyi beszámoló

III. Az OKF által kiírt ÖTE pályázatról

**I. napirend előtt: Minyóczki Árpád r. alezredes kapitányságvezető bemutatása**

Székely László tájékoztatja a tagságot, és bemutatta a megjelent XVIII. kerületi rendőrkapitányság új vezetőjét **Minyóczki Árpád r. alezredest,** aki köszöntötte a megjelenteket. Elmondta, hogy köszöni a rendőrség nevében a polgárőrség által nyújtott segítséget és kiemelte, hogy a két szervezet között kölcsönös az elvárás. Elvárja, hogy a polgárőrök munkája szakszerű és törvényes legyen!

A két szervezet közötti közös szolgálatok összehangolása folyamatban van. Fontos, hogy előre tervezetten történjenek a közös szolgálatok szervezése a kerület biztonsága érdekében.

Kiemelte, hogy a polgárőrség nem használhat kék lámpát a gépkocsiján, és nem viselhet fegyvert – gáz-riasztót sem – a szolgálat során.

**Székely László elnök** elmondta, hogy segíteni szeretnénk a rendőrségnek a kerület polgárainak biztonsága érdekében, ezért szeretné ha minél több információt kapnának a szolgálatban lévők a kerület eseményeiről.

Támogatja a közös szolgálatokat, és a meglévő rendszámfelismerő rendszert többször szeretné online használni közös szolgálatok során. Ezen lehetőség törvényes hátterének rendezését kérte Kapitány úrtól.

Kapitány úr elköszönés előtt megköszönte a csoport eddigi munkáját, és szeretné ha a jövőben is folytatódna a jó kapcsolat a közös munkák során.

**II. napirendi pont tisztségviselők választása:**

Új tisztségviselőket választott a polgárőr csoport. Választásra kerültek a következő tisztségek:

* elnök
* titkár
* Szolgálatvezető és helyettes
* Felügyelő bizottság elnök+ 2 tag

 A jegyzőkönyv vezetésére Dobos Gábort, a számláló bizottságnak Orosz Gergőt, Mészáros Bencét és Dobák Norbertet szavazta meg a tagság.

A titkos szavazás után az alábbi tagok kapták meg a szavazatok többségét, akik elvállalták a tisztségeket:

* elnök: Székely László
* titkár: Dobos Gábor
* Szolgálatvezető: Révész Zoltán, helyettese: Schust László
* Felügyelő bizottság elnöke: Dobák Norbert, tagok: Felvinczi Károly és Bencsik Rudolf

**III. napirendi pont: pénzügyi és szakmai beszámoló:**

**Székely László elnök** tájékoztatta a tagságot a csoport pénzügyi helyzetéről.

Elmondta, hogy beadta a XVIII. kerületi Önkormányzat és Közbiztonsági alapítvány által kiírt pályázatot, melynek értelmében 3 millió forintra pályáztunk. Az eredménye még nem ismert.

Elmondta, hogy a Fővárosi Katasztrófavédelmi Igazgatóság által kiírt pályázaton is indulunk. A IV. csoportba sorolva legfeljebb 300.000 forintra pályázhatunk. A tagság szavazata alapján 1 db egykezes láncfűrészre, 2 db mászóövre és 2 db mentőkötélre pályázunk.

**IV. napirendi pont: Egyebek:**

Révész Zoltán véleménye szerint előre kell lépni az új belépők, fiatalabb, kevésbé tapasztalat polgárőrök oktatásában. Vannak fontos, törvényes elvárásai, feladatai szolgálat során a polgárőrnek a szakszerű szolgálat ellátása során. Ezért kéri a tapasztalt kollégákat, hogy segítsenek a fiatalok oktatásában, képzésében.

Ha bárki a Főváros, Gyál, Vecsés területén intézkedik, segítséget nyújt, eseménynél közreműködik, arról készüljön rövid jelentés, mert ezek is a csoport statisztikáját növelik. Mindig történjen adatfelvételezés, szükség szerint kérjünk rendőri segítséget. Ha valaki bizonytalan, hívja fel őt, segíteni fog a szakszerű intézkedésben.

Zárásként elmondta, hogy bárki LKPCS formaruhában közösségi oldalra szeretne képet, videót feltölteni, annak a vezetőség engedélyét ki kell kérnie!

Székely László a taggyűlést 12 óra 20 perckor lezárja.

Budapest, 2016. 04. 02.

……………………….. ……………………..

 elnök jkv. vezető

………………………………………… ………………………………………

hitelesítő tag hitelesítő tag